CELEX: 62020CN0265
Language: ro
Date: 2020-06-15 00:00:00
Title: Cauza C-265/20: Cerere de decizie preliminară introdusă de Hof van beroep Antwerpen (Belgia) la 15 iunie 2020 – FN/Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM

21.9.2020   
            
            
               RO
            
            
               Jurnalul Oficial al Uniunii Europene
            
            
               C 313/11
            
         
      Cerere de decizie preliminară introdusă de Hof van beroep Antwerpen (Belgia) la 15 iunie 2020 – FN/Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM
      (Cauza C-265/20)
      (2020/C 313/13)
      Limba de procedură: neerlandeza
      
         Instanța de trimitere
      
      Hof van beroep Antwerpen
      
         Părțile din procedura principală
      
      
         Apelant: FN
      
         Intimați: Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM
      
         Întrebarea preliminară
      
      Clauza 4 punctul 1 din Acordul-cadru cu privire la munca pe durată determinată încheiat la 18 martie 1999, care figurează în anexa la Directiva 1999/70/CE (1) a Consiliului din 28 iunie 1999 privind Acordul-cadru cu privire la munca pe durată determinată, încheiat între CES, UNICE și CEEP, și clauza 4 punctul 1 din Acordul-cadru cu privire la munca pe fracțiune de normă, care figurează în anexa la Directiva 97/81/CE (2) a Consiliului din 15 decembrie 1997 privind Acordul-cadru cu privire la munca pe fracțiune de normă, încheiat de UCIPE, CEIP și CES, trebuie interpretate în sensul că se opun faptului că unei universități îi este permis, pe baza unei reglementări naționale (articolul 91 din Decretul privind universitățile) potrivit căreia personalul academic independent încadrat pe un post cu normă întreagă este numit permanent, iar personalul încadrat pe un post cu fracțiune de normă poate fi ori numit, ori angajat cu titlu temporar pentru perioade reînnoibile de maximum șase ani:
      
                  1o
                  
               
               
                  să angajeze un profesor universitar timp de douăzeci de ani, pe baza libertății de politică, în baza a aproximativ douăzeci de contracte de muncă și de numiri statutare succesive, pe termen scurt și cu fracțiune de normă, cu o durată de unul până la trei ani, fără nicio limitare a numărului total al prelungirilor, în timp ce alți colegi cu sarcini comparabile au beneficiat de numiri permanente și cu normă întreagă?
               
            
                  2o
                  
               
               
                  să prevadă în statutul personalului său numai o limită minimă generală a normei de angajare de 50 la sută pentru a fi eligibil pentru o numire permanentă, fără a stabili însă niciun criteriu pe baza căruia membrii personalului cu fracțiune de normă angajați pentru 50 la sută sau mai mult sunt numiți permanent sau temporar?
               
            
                  3o
                  
               
               
                  să atribuie, unui profesor universitar cu fracțiune de normă, norme de angajare pe baza „libertății de politică” nelimitate, fără a stabili criterii obiective și fără a aplica o măsurare obiectivă a sarcinii de lucru?
               
            
                  4o
                  
               
               
                  să îi refuze unui profesor universitar angajat temporar și cu fracțiune de normă dreptul ca, atunci când angajarea sa nu mai este reînnoită, în temeiul „libertății de politică” a universității, să invoce pretinsul caracter abuziv al condițiilor de angajare impuse în trecut, deoarece se consideră că ar fi acceptat aceste condiții ori de câte ori a îndeplinit munca impusă, astfel încât acesta pierde protecția oferită de dreptul Uniunii?
               
            
         (1)  JO 1999, L 175, p. 43, Ediție specială, 05/vol. 5, p. 129.
      
         (2)  JO 1998, L 14, p. 9, Ediție specială, 05/vol. 5, p. 35.